Space Launch System

מערכת שיגור לחלל (באנגלית: Space Launch System, בראשי תיבות: SLS) הוא משגר כבד במיוחד (SHLLV) שפותח על ידי נאס"א. פיתוח המשגר החל במקור עבור תוכנית קונסטליישן, אך כשזו בוטלה, חוק ההרשאה של נאס"א לשנת 2010 הורה על פיתוח משגר חדש שיחליף את שני המשגרים שתוכננו עבור תוכנית קונסטליישן – ארס 1 וארס 5 – ושיתאים הן לשיגור חלליות מאוישות והן לשיגור מטען. המשגר ישודרג עם הזמן ויהיו לו מספר גרסאות. יכולת הנשיאה שלו תהיה בין 70 ל־100 טון למסלול LEO בגרסאותיו הראשונות. יכולת הנשיאה שלו היא כ־130 טון. המערכת מתוכננת לשאת את החללית אוריון, לשם נחיתה מאוישת על הירח ב־2025, במסגרת תוכנית ארטמיס. ב־14 בספטמבר 2011 הודיעה נאס"א כי בחרה בעיצוב עבור המשגר החדש, שישא אסטרונאוטים למקומות בהם אף אדם לא היה קודם. מאז ההודעה נחשפו 4 גרסאות של המשגר: בלוק 0, בלוק I, בלוק IB ובלוק II. כל גרסה תכלול מאיצים ושלבים שונים, אשר חלקם יפותחו מהרכיבים ששימשו את מעבורות החלל, וחלקם יפותחו במיוחד עבור ה־SLS. הגרסה הסופית של המשגר תכלול שלב ראשון עם חמישה מנועי RS-25E (שיפותחו ממנועיה הראשיים של מעבורת החלל), 2 מאיצים שיפותחו ממאיצי מעבורת החלל, ושלב שני עם שלושה מנועי J-2X המפותחים ממנוע ה־J-2 ששימש את משגרי הסטורן של תוכנית אפולו. שלב הבסיס של המשגר יהיה דומה לשלבי בסיס של משגרים אחרים. הוא יפותח ממכל הדלק החיצוני של מעבורת החלל שבתחתיתו יחוברו מנועים וראשו יותאם להרכבת חלליות או מטען. מנועי השלב יהיו מנועי RS-25 משופרים, תלי לפי גרסת המשגר: בלוק 0 – שלושה מנועי RS-25D. בלוק I – ארבעה מנועי RS-25D. בלוקים IB ו־II – חמישה מנועי RS-25E. בנוסף יכלול המשגר שני מאיצים שיעזרו לו בנסיקה בשתי הדקות הראשונות לשיגור. בלוקים 0 ו־I של המשגר יכללו מאיצים ששימשו את מעבורות החלל, אחרי שיעברו שיפוץ. בשונה ממאיצי מעבורת החלל, מאיצים אלו לא יצנחו ויאספו לשימוש חוזר אלא יעזבו וישקעו באוקיינוס. בלוקים IB ו־II של המשגר יכללו מאיצים חדשים שיפותחו ממאיצי מעבורת החלל. ה־SLS ישתמש בשלבים עליונים שונים בהתאם לגרסתו: בלוק 0 – לא יכלול שלב עליון. בלוק I – יכלול שלב שני מסוג iCPS בעל מנוע RL-10 משופר. בלוק IB – יכלול שלב עליון שיפותח במיוחד עבורו. בלוק II – יכלול את שלב העזיבה של כדור הארץ שיונע על ידי שני מנועי J-2X. אף על פי שטיל SLS בנוי בחלקו על בסיס חומרת מעבורת החלל עלויות פיתוחו נסקו לגובה כמעט חסר תקדים: בין השנים 2011 ל־2020 לבדן הוציאה נאס"א 20.3 מיליארדי דולרים על פיתוח הטיל, וזאת בנוסף ל־9 מיליארד שהושקעו בתוכנית קונסטליישן שבוטלה. גם מחיר שיגורו של ה־SLS צפוי להיות גבוה מאוד – בין מיליארד ל־2.5 מיליארד דולר. זהו סכום עצום, יקר בהרבה ממחיר שיגור של כמעט כל טיל אחר. לשם השוואה, מחיר השיגור של פאלקון כבד הוא 150 מיליון דולר בלבד, מחיר השיגור של מעבורות החלל האמריקאיות שהיו יקרות ובזבזניות בפני עצמם היה סביב 700 מיליון דולר, רק מחיר שיגורו של סטורן 5 הגיע למחיר דומה: בסכומים המתואמים לאינפלציה, כל שיגור של סטורן 5 עלה כ־2 מיליארד דולר (פיתוחו עלה למעלה מ־20 מיליארד). להלן לוח הזמנים המשוער של שיגורי SLS בשנים הקרובות: תצורת בלוק I - צוות תצורת בלוק IB - צוות תצורת בלוק II - מטען מדיה וקבצים בנושא Space Launch System בוויקישיתוף אתר האינטרנט הרשמי של Space Launch System (באנגלית אמריקאית) Space Launch System, ברשת החברתית אקס (טוויטר) אתר Space Launch System באתר נאס"א (באנגלית) דיווח באתר נאס"א על פיתוח ה-SLS והחללית אוריון (באנגלית) * Space Launch System (SLS) Infographics * Space Launch System Reference Guide * Denise Miller, What Is the Space Launch System? nasa.gov, Mar 1, 2021. * Brooke Boen, NASA Space Launch System (SLS) Rocket, nasa.gov, Oct 1, 2021. Cheryl Warner, NASA’s Mega Moon Rocket, Spacecraft Complete First Roll to Launch Pad, nasa.gov, Mar 18, 2022. The NASA Authorization Act of 2010 NASA to set exploration architecture this summer SLS trades lean towards opening with four RS-25s on the core stage "איך טיל נולד - הידען". הידען. 2016-02-27. נבדק ב-2018-10-14.